title: Febrero
text: Febrero u febrer ye o segundo mes de l'anyo en o calandario gregoriano, y tien 28 días, encara que en os ditos anyos bisiestos en tien 29.
  
  O suyo nombre en latín, februarius, fa referencia a que yera un mes adedicato a las februa, unas fiestas de purificación a on se feban sacrificios a los muertos; d'o nombre d'ixas fiestas en deriva o nombre d'o dios Februus d'a mitolochía romana, dios que yera tamién relacionato con ixas actividatz purificativas. Mesmo que o mes de chinero, o mes de febrero no existiba en o primitivo calandario romano, y l'adhibiron, seguntes se diz, quan en o sieglo VIII aC o rei Numa Pompilio fació a suya reforma d'o calandario, transformando-lo d'un calandario de base lunar en un calandario de base solar. 
  
  En ixas envueltas teneba ya 28 días, pero quan Chulio César establió o dito calandario chuliano, pasó a tener-ne 29 (y 30 en os anyos bisiestos), estando tamién o zaguer mes de l'anyo, que en ixas envueltas prencipiaba en marzo.
  
  En a reforma que fació César Augusto d'o calandario chuliano o mes de febrero perdió un día, pasando asinas a tener a suya configuración actual.
  
  Ditos y Mazadas 
  Febrer traidor, ba matar a’l pai n’el lenyer y a la mai en el labador.
  Febrere siete caras gosa fere, ba matare a’l pai en el lenyere y a la mai en el gallinere.
  El sol de febrero ye cabecero, y el de marzo carnicero.
  en febrero o garbanzal ni naciu ni por sembrar.
  en febrero o ganau t'a o sementero.
  «si truena en febrero, os santos candeleros»
  
  Referencias